open-index/open-wikipedia-markdown huggingface dataset:
Pernes (Pas-de-Calais)

**Pernes** (või *Pernes-en-Artois*) on vald Põhja-Prantsusmaal Pas-de-Calais' departemangus.

Pernes asub poolel teel Saint-Pol-sur-Ternoise'i ja Lillersi vahel, teede D70 ja D916 ristumiskoha ümbruses. Seda läbib Clarence'i jõgi, mille läte on naaberkülas Sains-lès-Pernes'is, kohas nimega "Le Buich".

Linna pääseb SNCF TER (piirkondlik ekspressrong) teenustega Pernes-Camblaini jaama, millel on ühendus Calais', Boulogne-Sur-Meri ja Lille'iga.

## Ajalugu

Rooma päritolu kirjalikud tõendid Pernesi olemasolust pärinevad umbes aastast 823. Linn sõltus rikkast Saint-Riquieri kloostrist. Lugematute sissetungide tõttu tugevdati linna kaitsemehhanisme sajandite jooksul tõeliseks kindluseks. Mõisahärrad ehitasid vallutamatu lossi sooga ümbritsetud künkale. Nagu paljudes keskaja Prantsusmaa linnades, valitses ka Pernesi rida feodaalisandaid. Esimesed neist olid St. Poli krahvid. 1569. aastal olid nad veel oma jurisdiktsiooni alla kuuluvate lossi, veski, aedade, soode ja kõigi oluliste hoonete peremehed.

1627. aastal müüdi domeen ja parunlus François de Cuinchyle. Tema võlgades poeg pidi selle 1648. aastal loovutama oma võlausaldajale Pierre de Predhomme d'Haillyle. Linn jäi Cuinchy perekonna juhtimise alla, kuni liin 1772. aastal välja suri. Seejärel läks isandkond Wassier' krahvile. Vaatamata krahvi emigreerumisele välismaale ei võtnud Prantsuse revolutsioon 1792. aastal perekonnalt omandiõigust, kuna nad olid Belgia kodakondsusega.

1520. aastal võõrustas linn François I-t, kui ta valmistus lahinguks Henry VIII-ga, mille tulemuseks oli Kuldrõiva väli.

## Huviväärsused

* Müürilõik linnusest, mis purustati Prantsuse revolutsiooni ajal.
* Vallamaja, mille kell pärineb 1586. aastast.
* St. Peteri kirik (16.-19. sajand). Ristimisnõu on 16. sajandi algusest. Sinna on maetud endised mõisnikud.
* Sõjakalmistu haudadega Esimesest ja Teisest maailmasõjast.
* Kaks tuuleveskit.

## Vaata ka

* Pas-de-Calais' departemangu haldusüksuste loend

## Viited
Berend Johann von Mellin

**Berend Johann von Mellin** (1659–1733) oli Rootsi sõjaväelane ja vabahärra, kes osales Põhjasõjas (kindralmajor). 

## Elulugu
Berend Johann Mellin sündis 6. veebruaril 1659 Hamburgis Jürgen Mellini ja Anna Magdalena von Löweni perekonda. 

Sõjaväes alustas ta teenistust oma isa rügemendis ja liitus 1674. aastal feldmarssal Wrangelli ratsarügemendiga, kus sai 1675. aastal lipnikuks. Järgmise kahe aasta jooksul sai ta veel kornetiks ja leitnandiks. 1679. aastal osales ta Lundi rahu sõlmimisel. 1684. aastal sai ta Mellini jalaväerügemendis kortermeistriks ja 1688. aastal Wismari kuberneri rügemendis kapteniks. 1693. aastal võeti ta vastu maapäeva.

## Tegevus Põhjasõja ajal
Põhjasõja algul, 1702. aasta 6. märtsil määrati Mellin Eestimaa jalaväerügemendi ülemaks, millega kaasnes ka ülendus oobersti auastmesse.  Augustis kaebas Mellin, et mõisavalitsejad ei aita maal värbamisega kaasa, mille kohta ta esitas siis Eestimaa kindralkubernerile kaebuse. 1707. aastal oli Mellini rügemendi suuruseks Tallinna garnisonis 790 meest. 1709. aasta augustis esitas ta ka kindralkubernerile aruande Rootsi sõdurite suremuse kohta:

*"Palju alamväelasi, keda küll aidata võiks, kui neil oleks ainult süüa, on pikaliste haiguste läbi jõuetuks jäänud, sest nad ei suuda nälja tõttu taas kosuda, nõnda, et tema* (pastor Knieper) *ei või leida küllalt sõnu, et kirjeldada viletsust ning häda, millesse vaesed mehed saamata palga tõttu on sattunud* [...]. *Nagu tema siis seletab, on ta 2 kuu jooksul minu rügemendist üle 100 surnukeha maha matnud[...]."*

Ta oli üks neljast Tallinna garnisoni ohvitserist, kes kirjutas 29. septembril 1710 alla Vene vägede piiratud Tallinna linna kapitulatsiooniaktile.  Peale linna kapituleerimist ta vara konfiskeeriti, kuid ta suutis osa sellest tagasi saada kui oli venelastele kontributsiooni maksnud.

Ta jätkas veel teenistust Rootsi armees, kuni läks 1723. aastal kindralmajorina erru. Berend Johann von Mellin suri 19. detsembril 1733 Tuhalas (*Toal*).

## Isiklik elu
Berend Johann von Mellin abiellus kaks korda: Anna Helena Wrangelli (abiellusid 1692) ja Gertruda Strykiga (abiellusid 1712).

Esimesest abielus sündis kuus last: Margareta Elisabeth, Georg Johan, Eva Sofia, Anna Charlotta, Georg Bernhard Petrus ja Carl Johann von Mellin.

Teisest abielust sündis Peter Alexander von Mellin.

## Viited
Clarence (jõgi)

**Clarence** on jõgi Põhja-Prantsusmaal, mille vool kulgeb Pas-de-Calais' departemangus.

Selle läte on Sains-lès-Pernesi küla lähedal. See voolab läbi Sachini, Pernesi, Calonne-Ricouarti, Calonne-sur-la-Lysi ja Gonnehemi valdade, suubudes lõpuks Merville'i lähedal Lysi.

Sel on kaks lisajõge, Nave ja Grand Nocq.
Otto Friedrich Brakel

**Otto Friedrich Brakel** (ka **Otto Friedrich von Brackel**; 1615–1702) oli Brackelite aadlisuguvõsast pärit Rootsi sõjaväelane ja maaomanik, kes osales Põhjasõjas. Ta oli Lokuta mõisnik. 

## Elulugu
Tema isa oli Lokuta mõisnik Klaus Brakel ja ema Anna von Buddenbrock.

1672. aastal palus Brakel Eestimaa kindralkuberneri, et too ta trahvist vabastaks. 1676. aastal müüs Otto Friedrich 4800 riigitaalri eest isalt päritud Lokuta mõisa koos küladega kapten Gotthard Wilhelm von Essenile (sünd. 1644).

Põhjasõja algul, 1700. aasta 15. oktoobril sai temast ooberstina Liivimaa aadlilipkonna ülem. Ta osales aadlilipkonnaga Hummuli lahingus 1702. aastal, kus ta ka hukkus. 

## Isiklikku
Otto Friedrich Brakel abiellus 1642. aastal Magdalena Dorothea Brakeliga, nende tütar oli Dorothea Louisa Brakel.

## Viited


### Kirjandus

* Lewenhaupt, Adam. *Karl XII:s officerare. Biografiska anteckningar*. 1920.
Siim Jõgioja

**Siim Jõgioja** (sündinud 11. juunil 1989) on eesti muusik, trummar, DJ ja meelelahutaja.

Aastal 2002 osales populaarses Eesti Televisiooni muusikasaates 7 vaprat looga "Ootan Sind", millega pääses finaalsaatesse.

2020. aasta talvel andis artistinime Rivercreek alt välja debüütsingli "Young Love" ja asutas Trummishow.ee nimelise meelelahutusprojekti.
## Tegevus muusikuna
*Siim Jõgioja trummishow (2020 –....)
*Rivercreek (2020 –....)
*Tailor Made (2022 –....)
*The Skyline (2018–2022)
*Evestus (2017–2022)
*Peeter Jõgioja trummishow (2005–2017) 
*Sibyl Vane (2014–2015)
*Jetpack Stanley (2012–2014)
*Incipit (2011–2014)

## Isiklikku
Tema isa on trummar Peeter Jõgioja, vanaisa Heldur Jõgioja oli eesti muusik, helilooja ja kirjanik.

## Diskograafia
*"Young Love" (artistinimega Rivercreek, 2020) https://muusikaplaneet.ee/2020/12/01/younglove/

## Välislingid
*
*
*
*https://muusikaplaneet.ee/2020/12/01/younglove/
Rancho Palos Verdes

**Rancho Palos Verdes** on linn USA-s California osariigis Los Angelese maakonnas. See paikneb Palos Verdese poolsaarel Vaikse ookeani ääres. Elanike arv on 2020. aasta rahvaloenduse järgi 42 287. Aastal 2010 oli elanikke 41 643.

Rancho Palos Verdes tähendab tõlkes umbkaudu "roheliste okste rantšo". Rancho Palos Verdes on tuntud tänu seal asuvatele kallitele häärberitele, kust avanevad miljonivaated Vaiksele ookeanile.

Rancho Palos Verdese naaberlinnad on Rolling Hills põhjas, Rolling Hills Estates ja Lomita kirdes ja Palos Verdes Estates loodes. Lisaks piirneb see idas Los Angelese linnaosa San Pedroga.

Piirkonna esmaasukad olid tongva indiaanlased. Esimese eurooplasena sõitis mööda California rannikut 1542. aastal Hispaania meresõitja Juan Rodríguez Cabrillo, möödudes seejuures ka praeguse Rancho Palos Verdese asukohast. 1846. aastal rajati sinna esimene rantšo. Rancho Palos Verdes sai linnaõigused 7. septembril 1973.

Rancho Palos Verdesis asuvas Point Vicente Interpretive Center paikneb loodusloomuuseum ja oluline vaalade vaatlemise keskus. Selle lähedal asub 1920. aastatel ehitatud Point Vicente tuletorn, mis kuulub USA ajalooliste paikade riiklikku registrisse National Register of Historic Places. Lisaks kuulub Ajalooliste Paikade Riiklikku Registrisse Frank Lloyd Wrighti poja Lloyd Wrighti projekteeritud modernistlikus stiilis Wayfarersi kabel. Rancho Palos Verdes hõlmab suure osa Rancho Palos Verdese küngastest ja neil asuvad pargid. Küllaltki suured looduslikud alad on Rancho Palos Verdese piires säilinud tänu geoloogilisele ebastabiilsusele, mis ei võimalda teatud piirkondades ehitiste rajamist. Linnas asub mitu golfirada, sealhulgas The Trump Organizationile kuuluv Trump National Golf Club.

## Viited

## Välislingid
* http://www.rpvca.gov/
Midjourney

**Midjourney** on sõltumatu arendusasutus, mis toodab samanimelist tehisintellektiprogrammi, mille abil on võimalik teksti kujul koostatud kirjeldustest luua piltkujutisi.

## Vaata ka

* DALL-E
* Stable Diffusion
Mikkelin Jukurit

**Mikkelin Jukurit** on Soome jäähokiklubi, mis tegutseb Mikkelis. Klubi mängib Soome kõrgliigas.

Soome kõrgliigas on see mänginud alates hooajast 2017/18. Esimest korda jõudis see Soome kõrgliigas väljalangemismängudele hooajal 2021/22, kui põhihooaeg lõpetati teise kohaga, kuid veerandfinaalis kaotati KooKoole mängudega 3:4.

## Praegune koosseis
*Seisuga hooaeg 2024/25*
***Väravavahid**: Eetu Anttila, Matthieu Herpin, Markus Ruusu
***Kaitsjad**: Juuso Arola, Kim Johansson, Valtteri Koskela, Niclas Lundgren, Lucas Nordsäter, Niklas Peltomäki, Niilo Romppanen, Kasper Soini
***Ründajad**: Peter Abbandonato, Alex Berardinelli, Matti Butkovskiy, Max Ellis, Jiro Frilander, Aleks Haatanen, Aaron Hakala, Kalle Helenius, Bence Horvath, Topias Hynninen, Sakke Hämäläinen, Severi Immonen, Miro Järvenpää, Santeri Koskela, Thomas Olsen, Ludwig Persson, Jesper Piitulainen (*[[kapten (jäähoki)|kapten]]*), Alexander Ruuttu, Viljam Sandvik, Brayden Tracey

*Vaata ka [[:Kategooria:Jukurite mängijad]].*

## Saavutused
*Mestis:
** **Võitja** (7): 2001, 2002, 2003, 2006, 2013, 2015, 2016
** Teised kohad (4): 2004, 2007, 2011, 2014
** Kolmandad kohad (1): 2008

## Välislingid
* Ametlik koduleht
IK Oskarshamn

**IK Oskarshamn** on Rootsi jäähokiklubi, mis tegutseb Oskarshamnis. Klubi mängib Rootsi kõrgliigas Svenska Hockeyligan (SHL).

## Välislingid
* Ametlik koduleht
Vladivostoki Admiral

**Vladivostok Admiral** on Venemaa jäähokiklubi, mis tegutseb Vladivostokis. See mängib Kontinentaalse Hokiliiga (KHL) Idakonverentsis Tšernõšovi divisjonis.

## Välislingid
* Ametlik koduleht
Tiit Helimets

**Tiit Helimets** (sündinud 29. mail 1977 Vabamatsi külas Viljandi rajoonis) on eesti koreograaf ja endine balletitantsija. Ta on esinenud paljudel maailma lavadel ning olnud ka Eesti Rahvusballetis lavastaja rollis.

## Loomekarjäär
Pärast 1998. aastal Tallinna Balletikooli lõpetamist oli Helimets kuni 1999. aastani Estonia solist ja esitantsija. Alates 1999. aastast töötas ta välismaal –  alguses Suurbritannias ja seejärel Ameerika Ühendriikides. Ta on olnud aastatel 1999–2005 Birminghami Kuningliku Balleti solist ja esitantsija ning 2005–2023 San Francisco Balleti esitantsija.

Veebruaris 2023 lõpetas Tiit Helimets 26 aastat kestnud lavakarjääri.

## Tsitaat
*"Minu suurimaks inspiratsiooniallikaks on läbi aegade ballettmeister Mai Murdmaa looming".

## Tunnustus
*1999 – Eesti Teatriliidu balletiauhind (Prints balletis "Uinuv kaunitar", Romeo balletis "Romeo ja Julias") 
*2016 – Isadora Duncani tantsuauhind

## Isiklikku
Tiit Helimetsa abikaasa on ameerika balletitantsija Molly Smolen, kes aastatel 1997–1998 on olnud külalisesineja Rahvusooperis Estonia. Estonia laval 1998. aastal etendunud Mai Murdmaa balletis "Romeo ja Julia" tantsis Smolen Juliana meedia väitel lavapartner Helimetsa (esines Romeo osas) südamesse.

## Viited

## Välislingid
*Esitantsija Tiit Helimets San Francisco Balleti kodulehel. cballet.org
*Artist Spotlight: Tiit Helimets. YouTube, 6. juuli, 2011
*Molly Smolen & Tiit Helimets – "Grand Pas Classique" (2006). YouTube, 5. aprill, 2014
Vööloomalised

**Vööloomalised** (*Cingulata*) on selts loomi imetajate klassis. Sinna kuulub üks nüüdisaegne sugukond,
vöölased, ja hulk väljasurnud sugukondi.

Varem paigutati vöölased napihambuliste seltsi koos sipelgaõgilaste ja laisiklastega. Vööloomaliste seltsi eristamise põhjuseks on nende evolutsioonilise liini varajane lahknemine ning suured morfofunktsionaalsed erinevused võrreldes napihambuliste liikidega.

## Viited
Pierremont

**Pierremont** on vald Põhja-Prantsusmaal Pas-de-Calais' departemangus.

Pierremont asub 45 km Arrasist läänes, teede D99 ja N39 ristumiskoha ümbruses.

## Huviväärsused

* St. Huberti kirik, pärineb 18. sajandist.
* 18. sajandi Notre-Dame'i kirik.
* Vana tuuleveski, restaureerimisel.
* Kabel.

## Vaata ka

* Pas-de-Calais' departemangu haldusüksuste loend

## Viited
Plouvain

**Plouvain** on vald Põhja-Prantsusmaal Pas-de-Calais' departemangus.

Plouvain asub 8 km Arrasist idas, teede D42 ja D46 ristumiskoha ümbruses. Autoroute A1 ja Autoroute A26 liiklussõlm on vähem kui 1,6 km kaugusel.

## Huviväärsused

* St. Anne'i kirik, pärast Esimest maailmasõda koos ülejäänud külaga uuesti üles ehitatud.
* Sõjakalmistu.

## Vaata ka

* Pas-de-Calais' departemangu haldusüksuste loend

## Viited
Pommera

**Pommera** on vald Põhja-Prantsusmaal Pas-de-Calais' departemangus.

Pommera asub 32 km Arrasist edelas, maantee N25 ääres.

## Huviväärsused

* St. Marguerite'i kirik, pärineb 19. sajandist.
* 18. sajandi loss.
* *Château de Grena*, pärineb 18. sajandist.
* Kabel.

## Vaata ka

* Pas-de-Calais' departemangu haldusüksuste loend

## Viited
Pommier

**Pommier** on vald Põhja-Prantsusmaal Pas-de-Calais' departemangus.

Pommier asub 24 km Arrasist edelas, teede D8 ja D30 ristumiskoha ümbruses.

## Huviväärsused

* St. Martini kirik, pärineb 16. sajandist.

## Vaata ka

* Pas-de-Calais' departemangu haldusüksuste loend

## Viited
Donkervoort

**Donkervoort** on sportautode tootja Hollandis Lelystadis.

Ettevõte keskendub käsitsi valmistatud ülikergete sõidukite tootmisele.

## Viited

## Välislingid
* Ettevõtte koduleht
Pressy

**Pressy** on vald Põhja-Prantsusmaal Pas-de-Calais' departemangus.

Pressy on Pernesi agul, mis asub 43 km Arrasist loodes, maantee D77E3 ääres.

## Huviväärsused

* St. Martini kirik, pärineb 19. sajandist.
* 18. sajandi loomade küna.

## Vaata ka

* Pas-de-Calais' departemangu haldusüksuste loend

## Viited
Pronville-en-Artois

**Pronville-en-Artois** (enne 2017. aastat *Pronville*) on vald Põhja-Prantsusmaal Pas-de-Calais' departemangus.

Pronville-en-Artois asub 24 km Arrasist kagus, maantee D22 ääres.

## Huviväärsused

* St. Géry kirik, pärast Esimest maailmasõda koos enamusega külast uuesti üles ehitatud.

## Vaata ka

* Pas-de-Calais' departemangu haldusüksuste loend

## Viited
Puisieux (Pas-de-Calais)

**Puisieux** või **Puisieux-au-Mont** on vald Põhja-Prantsusmaal Pas-de-Calais' departemangus.

Puisieux asub 23 km Arrasist lõunas, teede D919, D27 ja D6 ristumiskoha ümbruses.

## Huviväärsused

* St. Denis' kirik, pärast Esimest maailmasõda koos ülejäänud külaga uuesti üles ehitatud.
* Sõjakalmistud.
* Sõjamälestusmärk.

## Vaata ka

* Pas-de-Calais' departemangu haldusüksuste loend

## Viited
Le Ponchel

**Le Ponchel** (pikardi: *Ponché*) on vald Põhja-Prantsusmaal Pas-de-Calais' departemangus.

Le Ponchel asub 55 km Arrasist läänes, teede D121 ja D119 ristumiskoha ümbruses, Authie jõe kallastel, Somme'i departemangu piiri ääres.

## Huviväärsused

* St. Jeani kirik, pärineb 18. sajandist.
* 18. sajandi vesiveski.

## Vaata ka

* Pas-de-Calais' departemangu haldusüksuste loend

## Viited
Prédefin

**Prédefin** (pikardi: *Prudefin*) on vald Põhja-Prantsusmaal Pas-de-Calais' departemangus.

Prédefin asub 55 km Arrasist loodes, maantee D93 ääres.

## Huviväärsused

* St. Martini kirik, ehitatud 19. sajandil.

## Vaata ka

* Pas-de-Calais' departemangu haldusüksuste loend

## Viited
Quiéry-la-Motte

**Quiéry-la-Motte** (pikardi: *Chiéry-l'Motte*) on vald Põhja-Prantsusmaal Pas-de-Calais' departemangus.

Quiéry-la-Motte asub 19 km Arrasist kirdes, teede D39 ja D48 ristumiskoha ümbruses. *[[Autoroute A1]]* läbib valda.

## Huviväärsused

* St. Martini kirik, pärineb 17. sajandist.
* Feodaallinnus.

## Vaata ka

* Pas-de-Calais' departemangu haldusüksuste loend

## Viited
Kinaverpunane

**Kinaverpunane** on erkpunane värvitoon, mis sarnaneb värvipigmendi kinaveri värvusega.

Värvus seostub rikkuse, sära ja ka ohtlikkusega. 

## Pildid

Cinnabar-3d6b.jpg|Kinaverikristallid dolomiidil. Guizhou, Hiina
Vermilion pigment.jpg|Kinaver pigmendipulbrina
Punased color nomenclature naturalists.jpg|Kinaverpunased on värvinäidised 8 ja 10


## Variatsioonid
1821. aasta värviõpik "Werner's Nomenclature of Colours" näitab kinaverpunast (*vermilion red*) soojatoonilise punasena, mida saab segada sarlakpunasest (*scarlet red*) natukese lisatud pruunikaspunasega. Värvuse näideteks toob ta punase koralli, jamalaki ja mineraalidest kinaveri.

Prantsuskeelne värvinimetuste portaal pourpre.com pakub kinaverpunase (*cinabre*) vasteks toonivahemiku erkpunasest sügavpunaseni  .

RAL Design värvikaardi toon 030 50 40 *Zinnoberrot* on roosakaspunane  .

Pantone värvikaardi toon 16-1362 *Vermillion Orange* on punakasoranž  , toon 18-1540 *Cinnabar* on loodusliku kinaverikristalli värvusega sarananev tumepunane  .

Veebivärv *Cinnabar* ehk *Vermillion* on kergelt murtud tooniga soe punane  .

## Vaata ka
* Kaadmiumpunane
* Mennikpunane

## Viited
HC Košice

**HC Košice** on Slovakkia jäähokiklubi, mis tegutseb Košices. See mängib Slovakkia jäähoki kõrgliigas Tipos Extraliga.

Praeguse Slovakkia kõrgliiga on Košice võitnud üheksa korda.

Klubi on asutatud 1962. aastal.

## Saavutused
*Slovakkia Extraliga:
** **Võitja** (9): 1995, 1996, 1999, 2009, 2010, 2011, 2014, 2015, 2023
** Teised kohad (7): 1994, 1997, 1998, 2003, 2008, 2012, 2013
*Tšehhoslovakkia kõrgliiga:
** **Võitja** (2): 1986, 1988
** Teine koht (1): 1985
*IIHF-i Euroopa Karikas
** Teised kohad (2): 1987, 1989
*Kontinentaalkarikas:
** **Võitja** (1): 1998
** Teine koht (1): 1999

## Välislingid
* Ametlik koduleht
Sipelgaõgilased

**Sipelgaõgilased** (*Myrmecophagidae*) on sugukond imetajaid napihambuliste seltsist. Nad toituvad termiitidest ja sipelgatest ning neil on selleks vastavad füüsilised omadused: pikk torujas koon, kleepuva keelega väike hambutu suu, suurte kõverate küünistega tugevad eeskäpad.

Sipelgaõgijad elutsevad Kesk- ja Lõuna-Ameerikas. Nende suurus varieerub märgatavalt: maapinnal elav suur-sipelgaõgija kaalub 27-50 kg ning on 180-220 cm pikk, samas kui puudel elutseva oravasuuruse kääbus-sipelgaõgija mass on 175-400 g ja tüvepikkus 16-20 cm. Sipelgaõgijate lähimad sugulased on laisiklased.

## Perekonnad ja liigid

Kääbus-sipelgaõgija eraldatakse mõnikord omaette *Cyclopedidae* sugukonda. 

## Viited
Müncheni EHC Red Bull

**EHC Red Bull München** on Saksamaa jäähokiklubi, mis tegutseb Münchenis. See mängib Saksamaa jäähoki kõrgliigas Deutsche Eishockey-Liga (DEL).

Klubi on asutatud 1998. aastal.

Klubi on tulnud Saksamaa meistriks viis korda. Hooajal 2018/19 jõudis klubi Jäähoki Meistrite Liigas finaalis, kus kaotati Rootsi klubile Frölunda HC tulemusega 1:3.

## Praegune meeskond
*Seisuga veebruar 2023*
***Väravavahid**: Danny aus den Birken, Mathias Niederberger
***Kaitsjad**: Konrad Abeltshauser, Nicolas Appendino, Jonathon Blum, Daryl Boyle, Maximilian Daubner, Emil Johansson, Ryan McKiernan, Zach Redmond, Maksymilian Szuber
***Ründajad**: Sebastian Cimmerman, Maximilian Kastner, Veit Oswald, Filip Varejcka, Chris DeSousa, Patrick Hager (*[[kapten (jäähoki)|kapten]]*), Ben Street, Yasin Ehliz, Julian Lutz, Justin Schütz, Yannic Seidenberg, Frederik Tiffels, Andreas Eder, Austin Ortega, Trevor Parkes, Ben Smith

## Saavutused
*Deutsche Eishockey-Liga:
** **Võitja** (5): 2016, 2017, 2018, 2020, 2023
** Teised kohad (2): 2019, 2022
*2. Bundesliga:
****Võitja**: 2010
*Jäähoki Meistrite Liiga:
**Teine koht: 2019

## Välislingid
* Ametlik koduleht
Mannheimi Adler

**Mannheimi Adler** on Saksamaa jäähokiklubi, mis tegutseb Mannheimis. Klubi mängib Saksa jäähoki kõrgliigas Deutsche Eishockey-Liga’s (DEL).

Klubi asutati 1938. aastal. See on tulnud Saksamaa meistriks kaheksa korda, millest seitse korda on võidetud praeguses Saksa kõrgliigas.

## Praegune koosseis
*Seisuga veebruar 2023*
***Väravavahid**: Felix Brückmann, Evan Buitenhuis, Arno Tiefensee
***Kaitsjad**: Sinan Akdag, Matt Donovan, Arkadiusz Dziambor, Korbinian Holzer, Mark Katic, Thomas Larkin, Joonas Lehtivuori, Fabrizio Pilu, Denis Reul (*[[kapten (jäähoki)|kapten]]*)
***Ründajad**: Moritz Elias, Simon Thiel, Luca Tosto, Lean Bergmann, Joseph Cramarossa, Tyler Gaudet, Taro Jentzsch, Ryan MacInnis, Tim Wohlgemuth, Nico Krämmer, David Wolf, Nigel Dawes, Matthias Plachta, Markus Eisenschmid, Stefan Loibl, Borna Rendulić, Jordan Szwarz

## Saavutused
*Deutsche Eishockey-Liga:
** **Võitja** (7): 1997, 1998, 1999, 2001, 2007, 2015, 2019
** Teised kohad (3): 2002, 2005, 2012
*Eishockey-Bundesliga:
** **Võitja** (1): 1980
** Teised kohad: 1982, 1983, 1985, 1987

## Välislingid
* Ametlik koduleht
Dissingia

***Dissingia*** on liudikulaadsete perekond.

## Liike
**[[Dissingia leucomelaena]]*

## Välislingid
* ''Dissingia'' andmebaasis eElurikkus.
Flammulaster

***Flammulaster*** on šampinjonilaadsete seltsi vöödikuliste sugukonda kuuluv seente perekond.

## Liike
**[[Flammulaster carpophilus]]*
**[[Flammulaster limulatus]]*
**[[Flammulaster muricatus]]*

## Välislingid
*
Joonas Riismaa

**Joonas Riismaa** (sündinud 6. märtsil 2002 Märjamaa vallas) on Eesti profikorvpallur.

## Klubikarjäär
Joonas Riismaa on Märjamaa spordikooli ja BC Raplamaa kasvandik. Tema esimene treener oli Kalle Kollin.

2016. aastal alustas ta mängimist Itaalias, kus osales U16 ja U18 vanuseklasside kõrgemates divisjonides ehk Eccellenzas (klubid Siena Mens Sana ja Pistoia Basket U18). Ta võistles ka liigas Serie C Gold (tugevuselt neljas liiga) klubi Montale Libertas Basket meeskonnas 2018–2020. Giorgio Tesi Group Pistoia eest mängis ta liigas Serie A2 (tugevuselt teine liiga) aastatel 2020–2022. Serie A2 liigas olid ta parimad näitajad mängudes eraldi võetuna: 25 punkti, 8 lauapalli, 5 söötu, 3 vahetlõiget, efektiivsus 26.

Hooajast 2022/2023 oli Riismaal sõlmitud 2 aastane leping Itaalia klubiga Happy Casa Brindisi liigas Serie A. Peale treeneri vahetust jäid 2024. aastal kaotas Riismaa mänguminutid. Klubi jäi samal aastal Itaalia kõrgliigas viimaseks ning langes tugevuselt teise liigasse Serie A2.

2024/2025 aasta hooajal suundus Riismaa Itaalia esiliiga klubisse Pallacanestro Cantù, mis võitis selle liiga ja tõusis 2025/2026 hooajaks kõrgliigasse Serie A. Meeskonnas põhiliselt kaitsele keskendunud Riismaa arvele jäi 49 mängus keskmiselt 19,7 minutit, 4,8 punkti ja 2,7 lauapalli.

## Koondisemängud
Riismaa on mänginud Eesti noortekoondistes U16, U18 ja U20 vanuseklassis.

Joonas Riismaa debüteeris Eesti rahvuskoondise mängus 28. veebruaril 2022 MM2023 valikmängus Poola vastu, visates 68:70 kaotatud mängus 3 punkti. Enne2025. aasta Euroopa meistrivõistluste finaalturniiri oli Riismaa pidanud koondises 32 mängu. Edukaim mäng oli 2023. aasta augustis Ungari vastu (90:73), kus ta viskas 16 punkti, saades efektiivsuse näitajaks 18. 

## Viited

## Välislingid
*Joonas Riismaa. Basketball Player - Proballers.
*Joonas Riismaa. basket.ee.
*U20 Nordic Cup, Joonas Riismaa pärast võitu Rootsi üle: suutsime oma mänguplaanist kinni pidada. YouTube, Eesti Korvpalliliit, 21. juuli 2021
*Joonas Riismaa: ma ei osanud Itaaliasse minnes oodata, et jõuan 20-aastaselt kõrgliigasse. Delfi Sport,12. juuli 2022
* Jarmo Jagomägi. Eesti korvpallikoondislane jätkab tiimiga ka Itaalia kõrgliigas: jään terve aastaga väga rahule. sport.postimees.ee, 14. juuni 2025
Eneko Amorós

**Eneko Amorós Zaragoza** (sündinud 16. oktoobril 1993 Alicantes Hispaanias) on hispaania balletitantsija.

Eneko Amorós on õppinud aastatel 2007–2008 Madridis Ballet Carmen Roche tantsukoolis. Pärast 2012. aastal Londonis Inglise Rahvusballeti kooli lõpetamist asus ta tööle Eesti Rahvusballetis nooremsolistina. Hiljem on ta töötanud tantsijana Leedsi ja Toulouse'i balletiteatrites.

## Balletirolle
2015. aastal Eesti Rahvusballetis esietendunud Eduard Tubina balleti "Kratt" uuslavastuses tantsis Amorós peaosas (lavastuse koreograaf Marina Kesler ja kunstnik Madis Nurms). 

## Tunnustus
*2012 – Lausanne'is peetud balletikoolide õpilaste rahvusvahelise tantsuvõistluse Prix de Lausanne finalist

## Viited
Poway

**Poway** on linn USA-s California osariigis San Diego maakonnas. Poway piirneb edelas ja läänes San Diego linnaga. Poway kuulub San Diego–Tijuana linnastusse. Poway asub kiirtee Interstate 15 ja maantee California State Route 67 vahel.

Elanike arv on 2020. aasta rahvaloenduse järgi 48 841. Aastal 2010 oli elanikke 47 811. 2017. aasta seisuga moodustasid 76,1% elanikest valged, 13,1% aasialased ja 1,2% mustanahalised. Ladinaameeriklasi (sõltumata rassist) 18,5%.

Linna nimi on tulnud kumiai keelest. Kumiaid elasid selles piirkonnas juba mitusada aastat enne eurooplaste saabumist. Praeguse Poway alale hakkas asula kujunema 19. sajandi viimastel kümnenditel. Algselt oli piirkonnas põhiliseks tegevuseks põllumajandus, kuid vee kättesaadavus oli piirkonnas halb, mistõttu jäi põllumajanduslik tegevus väikesemahuliseks.

Poway sai linnaõigused 12. detsembril 1980.

Poways valitseb poolkõrbeline kliima. Keskmine õhutemperatuur on jaanuaris 7–19 °C ja juulis 17–28 °C. Suvel võib õhutemperatuur tõusta üle 40 °C. Alla nullkraadi langeb õhutemperatuur harva. Aasta keskmine sademete hulk on 304 mm. Kõige enam sajab jaanuarist märtsini (keskmiselt 60 mm kuus). Maist septembrini sajab väga harva.

Poways on alustanud tegevust rokkansambel Blink-182.

## Viited

## Välislingid
* Ametlik koduleht
Quœux-Haut-Maînil

**Quœux-Haut-Maînil** on vald Põhja-Prantsusmaal Pas-de-Calais' departemangus.

Quœux-Haut-Maînil asub 53 km Arrasist läänes, teede D101 ja D117 ristumiskoha ümbruses.

## Huviväärsused

* Ebatavaliselt suur St. Jacques'i kirik, pärineb 15. sajandist.
* St. Thomase kirik.
* Vana linnuse jäljed.

## Vaata ka

* Pas-de-Calais' departemangu haldusüksuste loend

## Viited
Mihhaili teater

**Mussorgski Peterburi Riiklik Akadeemiline Ooperi- ja Balletiteater – Mihhaili Teater** (vene keeles Санкт-Петербургский государственный академический театр оперы и балета им. Мусоргского – Михайловский театр) on muusikateater Peterburis.

## Ajalugu
Keiserlik Mihhaili teater asutati 1833. aastal keiser Nikolai I ukaasiga. Teater on saanud nime suurvürst Mihhail Pavlovitši järgi ja asub tänini arhitekt Aleksandr Brüllovi projekteeritud hoones (valmis 1833). 

## Teatri endised nimed
Nõukogude perioodil kandis teater nime **Leningradi Väike Riiklik Akadeemiline Ooperi- ja Balletiteater**, 1989. aastast Modest Mussorgski auks **Mussorgski Leningradi Väike Riiklik Akadeemiline Ooperi- ja Balletiteater**. 

Nõukogude-järgses Peterburis kannab teater 2007. aastast kaksiknime *Mussorgski Peterburi Riiklik Akadeemiline Ooperi- ja Balletiteater – Mihhaili Teater*.

## Viited

## Välislingid

* Koduleht
Boriss Fenster

**Boriss Aleksandrovitš Fenster** (vene keeles Борис Александрович Фенстер; 30. aprill (vkj 17. aprill) 1916 Petrograd – 29. detsember 1960 Leningrad) oli Nõukogude Liidu ballettmeister. 

Boriss Fenster lõpetas 1936. aastal  Leningradi Koreograafia Tehnikumi tantsijana ja 1940. aastal  Leningradi Koreograafiakooli koreograafina.

## Loomekarjäär
Fenster töötas  aastatel 1945–1953 Leningradi Väikese Ooperi- ja Balletiteatri kunstilise juhina ja 1953–1956 peaballettmeistrina. Aastatel 1956–1959 oli ta Kirovi-nimelise Leningradi Ooperi- ja Balletiteatri peaballetmeister.

### Külalislavastajana [[Eesti Rahvusballett|Estonias]]
*Igor Morozovi ballett "Doktor Aibolit" (1950)
*Mihhail Tšulaki ballett "Noorus" (1952)
*Mihhail Tšulaki ballett "Ebapeig" (1954; peaosas Helmi Puur)
*Lydia Austeri ballett "Tiina" (1955; peaosas Helmi Puur)

## Tunnustus
*1955 – Vene NFSV teeneline kunstitegelane
*1957 – Vene NFSV rahvakunstnik

## Viited
Ossicaulis

***Ossicaulis*** on kobarheinikuliste sugukonda kuuluv perekond seeni.

## Liike
**Ossicaulis lignatilis* – puidulehtrik

## Välislingid
*
Ramecourt (Pas-de-Calais)

**Ramecourt** on vald Põhja-Prantsusmaal Pas-de-Calais' departemangus.

Ramecourt on Saint-Pol-sur-Ternoise'i agul, mis asub 40 km Arrasist läänes, teede D101 ja D102 ristumiskoha ümbruses.

## Huviväärsused

* St. Legeri kirik, pärineb 17. sajandist.
* 18. sajandi loss.

## Vaata ka

* Pas-de-Calais' departemangu haldusüksuste loend

## Viited
Ransart

**Ransart** on vald Põhja-Prantsusmaal Pas-de-Calais' departemangus.

Ransart asub 13 km Arrasist edelas, teede D7 ja D3 ristumiskoha ümbruses.

## Huviväärsused

* St. Laurenti kirik, pärast Esimest maailmasõda koos enamusega külast uuesti üles ehitatud.

## Vaata ka

* Pas-de-Calais' departemangu haldusüksuste loend

## Viited
Rebreuve-sur-Canche

**Rebreuve-sur-Canche** (pikardi: *Arbreuve-su-Canche*) on vald Põhja-Prantsusmaal Pas-de-Calais' departemangus.

Rebreuve-sur-Canche asub Canche'i jõe kallastel, 31 km Arrasist läänes, teede D84 ja D339 ristumiskoha ümbruses.

## Huviväärsused

* St. Vaasti kirik, pärineb 16. sajandist.
* 18. sajandi häärber.

## Vaata ka

* Pas-de-Calais' departemangu haldusüksuste loend

## Viited
Récourt

**Récourt** on vald Põhja-Prantsusmaal Pas-de-Calais' departemangus.

Récourt asub u. 23 km Arrasist idas, maantee D39 ääres.

## Huviväärsused

* Notre-Dame'i kirik, pärineb 17. sajandist.

## Vaata ka

* Pas-de-Calais' departemangu haldusüksuste loend

## Viited
Rémy

**Rémy** (pikardi: *R’my*) on vald Põhja-Prantsusmaal Pas-de-Calais' departemangus.

Rémy asub Sensée jõe orus, u. 16 km Arrasist kagus, maantee D9 ääres.

## Huviväärsused

* St. Légeri kirik, pärast Esimest maailmasõda koos ülejäänud külaga uuesti üles ehitatud.
* Vesiveski.

## Vaata ka

* Pas-de-Calais' departemangu haldusüksuste loend

## Viited
Jamalaki-nelgipuu

**Jamalaki-nelgipuu** (*Syzygium samarangense*) on õistaim mürdiliste sugukonnast nelgipuu perekonnast, mille söödav mari on **jamalak**. Taime looduslik leviala hõlmab Sunda saared, Malaka poolsaare, Andamani ja Nicobari saared, kuid seda on juba esiajal viljeldud introdutseerituna laiemal alal ning tänapäeval on see troopikavööndis Bangladeshist Vanuatuni tavaline kultuurtaim.

## Kirjeldus
Jamalaki-nelgipuu on 12 meetri kõrguseks kasvav puu, 10–25 cm pikkuste ja 5–10 cm laiuste igihaljaste lehtedega. Lehed on elliptilised, varreosas ümardunud, ja muljumisel lõhnavad. Tüvi on lühike, puuvõra lai. Puukoor on roosakashall. Oksatippudes 3–30-õieliste kobaratena kasvavad õied on valged kuni kollakasvalged, 2,5 cm läbimõõduga. Vili jamalak on kujult kellukest meenutav söödav mari, maitselt mahe ja kergelt kootav, süües redist meenutava krõmpsuva struktuuriga.

Jambakai02.jpg|Puu viljadega
Wax apple (Syzygium samarangense) Tree lower trunk.jpg|Tüvi
Hoa của loài roi.jpg|Õied
Wax apple (Syzygium samarangense) with leaves.jpg|Lehed ja viljad
2014-04-26 Syzygium samarangense 04 anagoria.JPG|Vili ja vilja ristlõige


## Kasutamine
Jamalakke leidub palju sorte, mis erinevad vilja maitse, suuruse ja värvuse poolest. Neid tarbitakse värskelt, jookides, kergelt läbi hautatuna, panniroogades jm.

## Viited

 ­
Vytautas Grivickas

**Vytautas Grivickas** (5. november 1925 Beinarova, Šiauliai maakond, Leedu – 22. november 1990 Vilnius) oli leedu balletitantsija, ballettmeister, ooperilavastaja ja lavakunsti õppejõud. 

Grivicas õppis  aastatel 1940–1944 Kaunase teatri balletistuudios ja 1947–1952 Moskvas GITIS-es.

## Loomekarjäär
Grivickas töötas  aastatel 1944–1947 Kaunases Leedu NSV Riiklikus Ooperi- ja Balletiteatris balletitantsijana. Pärast Moskvast naasmist (1952) oli ta Vilniuse Konservatooriumi balletiosakonna rajajaid. 1960.–1970. aastatel töötas ta lavakunsti õppejõuna kõrgkoolides.

Aastatel 1983–1987 töötas Grivickas Vilniuses Leedu NSV Riiklikus Ooperi- ja Balletiteatris peaballettmeistrina. 

### Külalislavastajana [[Eesti Rahvusballett|Estonias]]
*Julius Juzeliūnase ballett "Mere kaldal" (1958; peaosas Uno Puusaag)
*Lydia Austeri ballett "Põhjamaa unenägu" (1960; peaosas Uno Puusaag)

## Tunnustus
*1964 – Leedu NSV rahvakunstnik

## Viited

## Välislingid
Ernst Vettori

**Ernst Vettori** (sündinud 25. juuni 1964 Hall in Tirolis) on Austria endine suusahüppaja, olümpiavõitja.

Ta on kahekordne nelja hüppemäe turnee võitja.

## Saavutused

### [[Olümpiamängud]]el

* 1992 Albertville'is
**  kuldmedal normaalmäel
**  hõbemedal meeskonnavõistluses

### [[Suusatamise maailmameistrivõistlused|Maailmameistrivõistlustel]]

* 1985 Seefeldis
**  hõbemedal meeskonnavõistluses
* 1987 Oberstdorfis
**  pronksmedal suurel mäel
**  pronksmedal meeskonnavõistluses
* 1991 Val di Fiemmes
**  **maailmameister** meeskonnavõistluses normaalmäel 
* 1993 Falunis
**  pronksmedal meeskonnavõistluses suurel mäel

### [[Suusahüpete maailmakarikavõistlused|Maailma karikasarjas]]

#### Maailma karikas

*2. koht:1986, 1987, 1990'''
*3. koht:1985

#### Maailma karikasarja etapivõidud

Aastatel 1984–1992 tuli ta 15 maailma karikasarja etapil individuaalvõistluses esikohale ja kahel korral meeskonnavõistluses (1992 ja 1993).

## Välislingid

*
Mikk Jurkatamm

**Mikk Jurkatamm** (sündinud 18. septembril 2000 Tallinnas) on Eesti profikorvpallur.

## Klubikarjäär
MIkk Jurkatamm on Audentese spordikooli kasvandik. 

2016. aastal alustas ta mängimist Itaalias Bologna Virtuse noortesüsteemis, mille noorteklubi koosseisus võitis Itaalia U16 meistrivõistlused, U20 meistrivõistlustel tuli hõbemedalile. Hooajal 2017/2018 tegi ka Itaalia kõrgliigadebüüdi (mänguaega sai pool minutit). Seejärel mängis Itaalia Serie A2 (esiliiga) klubide Orasi Ravenna ja Basket Cento koosseisus. Bologna Virtuse noortesüsteemi kaudu on ta saanud ka Itaalia korvpallipassi.

Hooajal 2021/2022 võistles Jurkatamm Eesti-Läti Korvpalliliigas TalTech/Optibeti klubi meeskonnas. Näitajad parimas mängus olid 30 punkti, 8 lauapalli, 5 söötu, 5 vaheltlõiget, efektiivsus 42.

Jaanuaris 2022. aastal siirdus Jurkatamm mängima Itaalia kõrgliiga klubisse Universo Treviso Basket liigas Serie A. Treviso Basketis jäid tema keskmisteks näitajateks 9,4 mänguminuti juures 2,6 punkti, 0,7 lauapalli ja 0,9 resultatiivset söötu.

Hooajaks 2023/2024 sõlmis Jurkatamm 1-aastase lepingu BC Kalev/Cramoga, mille koosseisus tuli 2024. aasta Eesti meistriks.

Hooajal 2024/2025 liitus Jurkatamm ühe aastase lepingu alusel Itaalia tugevuselt teise liiga (Serie A2) klubi Del.Fes Avellinoga.

## Koondisemängud
Jurkatamm on mänginud Eesti noortekoondistes U16, U18 ja U20 vanuseklassis.

Mikk Jurkatamm debüteeris Eesti rahvuskoondises 29. juulil 2020; mäng kaotati Soome koondisele 76:97 (viskas 14 punkti). Enne2025. aasta Euroopa meistrivõistluste finaalturniiri oli Jurkatamm pidanud koondises 34 mängu. Edukaim mäng oli 2023. aasta juunis Soome vastu (70:79), kus ta viskas 24 punkti, saades efektiivsuse näitajaks 21.

## Isiklikku
Mikk Jurkatamme isa on endine korvpalliklubi Kalev mängija Veiko Jurkatamm, vanaisa Kalju Jurkatamm oli matemaatiku haridusega tõkkejooksja, vanaema Tiiu Jurkatamm oli kergejõustiklane ja treener.

## Viited

## Välislingid
*Mikk Jurkatamm. Basketball Player - Proballers.
*MIkk Jurkatamm. basket.ee.
*Korvpallivennad Jurkatammed loodavad teha debüüdi rahvuskoondise särgis. err.ee, 22. mai 2020.
*Mikk Jurkatamm lõi Itaalia kõrgliigas ukse jalaga lahti. Postimees, 10. mai 2022.
*Mikk Jurkatamm on kevadisest õlalõikusest täielikult taastunud. Postimees, 9. november 2022.
Ryōyū Kobayashi

**Ryōyū Kobayashi** (小林 陵侑, Kobayashi Ryōyū; sündinud 8. novembril 1996 Hachimantais) on Jaapani suusahüppaja, olümpiavõitja.

Ta on kolm korda võitnud nelja hüppemäe turnee.

## Saavutused

### [[Olümpiamängud]]el

* 2022 Pekingis
**  kuldmedal normaalmäel
**  hõbemedal suurel mäel

### [[Suusatamise maailmameistrivõistlused|Maailmameistrivõistlustel]]

* 2019 Seefeldis
**  pronksmedal meeskonnavõistluses

### [[Suusahüpete maailmakarikavõistlused|Maailma karikasarjas]]

#### Maailma karikas

*1. koht: 2019, 2022
*3. koht: 2020

#### Maailma karikasarja etapivõidud

2018. aastast alates on ta tulnud 29 maailma karikasarja etapil individuaalvõistluses esikohale.

## Välislingid

*
Lõuna-Aafrika Vabariigi 2011. aasta rahvaloendus

**Lõuna-Aafrika Vabariigi 2011. aasta rahvaloendus** oli kolmas rahvaloendus apartheidi-järgses Lõuna-Aafrika Vabariigis, mis toimus 2011. aasta 9. oktoobrist kuni 31. oktoobrini.

Vastavalt rahvaloenduse tulemustele elas Lõuna-Aafrika Vabariigis 51 770 560 inimest. Neist oli naisi 26 581 769 (51,3%) ja mehi 25 188 791 (48,7%). Mustanahalisi aafriklasi oli 41 000 938 (79,2%), värvilisi 4 615 401 (8,9%), valgeid 4 586 838 (8,9%), India või Aasia päritolu inimesi 1 286 930 (2,5%) ja teisi 280 454 (0,5%).

Kõige rohkem inimesi elas Gautengi provintsis (12 272 263) ja kõige vähem Põhja-Kapimaa provintsis (1 145 861).

## Viited
Oxnard

**Oxnard** on linn USA-s California osariigis Ventura maakonnas. See asub California lõunarannikul Los Angelesese kesklinnast umbes 100 km kaugusel läänes.

Elanike arv on 2020. aasta rahvaloenduse järgi 202 063. Aastal 2010 oli elanikke 197 899. See on Ventura maakonna suurim ja osariigi suuruselt 22. linn. 2010. aasta rahvaloenduse kohaselt moodustasid rahvastikust 48,2% valged, 7,4% aasialased, 2,9% afroameeriklased ja 1,5% põlisameeriklased. Ladinaameeriklaste osatähtsus (sõltumata rassist) oli 73,5%.

Oxnard sai linnaõigused 30. juunil 1903. Linn on saanud nime ettevõtja Henry T. Oxnardi (1861–1922) järgi.

Oxnardis valitseb ning soojade ja kuivade suvedega vahemereline kliima. Tänu mere lähedusele on Oxnardis talved pehmemad, kuid suved jahedamad kui sisemaal. Aasta keskmine õhutemperatuur on 16 °C. Aasta keskmine sademete hulk on 385 mm. Suurem osa sademeid langeb talvekuudel, kõige enam veebruaris (94 mm). Juunist septembrini sajab väga harva.

Tähtsaim majandustegevus on põllumajandus. Oxnard on California suurim maasikakasvataja. Igal aastal toimub linnas California maasikafestival.

Oxnard on oluline transpordisõlm. Linna põhjaosa läbib U.S. Route 101 (tuntud kui Ventura Freeway). California State Route 1 suundub lõunasse, kus see kulgeb mööda rannikut Malibusse. Oxnardis asuvad Amtraki, Union Pacific Railroadi, Metrolini ja Greyhoundi peatused.

## Viited

## Välislingid
* Ametlik koduleht
Küber- ja informatsiooniruum

**Küber- ja informatsiooniruum** (saksa keeles *Cyber- und Informationsraum*) on Bundeswehri infotehnoloogia ja kommunikatsiooni võimekusi koondav valdkond. 

## Koosseis
### Struktuur
### Väejuhatused
*  Küber- ja informatsiooniruumi väejuhatus 
**  Luure ja mõju väejuhatus 
**  Informatsioonitehnika teeninduse väejuhatus 

### Keskused
*  Bundeswehri geoinformatsioonikeskus
*  Bundeswehri operatiivse kommunikatsiooni keskus
*  Bundeswehri küberkaitsekeskus 
*  Bundeswehri digitaliseerimise ja küber- ja informatsiooniruumi võimearenduse keskus 
*  Küber- ja informatsiooniruumi väljaõppekeskus

## Ajalugu
2023. aastal moodustati uus Luure ja mõju väejuhatus asukohaga Daunis ja Informatsioonitehnika teeninduse väejuhatus Rheinbachis.

## Viited
Hachimantai

**Hachimantai** (jaapani 八幡平) on linn Jaapanis Iwate prefektuuris. Asub Ōu mägedes, piirneb läänes Akita prefektuuri Kazuno ja Semboku linnaga.

Hachimantai linn loodi 2005. aastal Ashiro ja Nishine linna ning Matsuo küla liitmise teel.

## Viited

## Välislingid
*Hachimantai koduleht
University of the Incarnate Word

**Kehastunud Sõna Ülikool** (*University of the Incarnate Word*) on katoliiklik eraülikool San Antonio linnas Texase osariigis Ameerika Ühendriikides.

Ülikooli algust loetakse aastast 1881, mil asutati samas Kehastunud Sõna kool. 

Tugevamad erialad ülikoolis on õendus, muusikateraapia ja kehakultuur.
Balletikollektiiv

**Balletikollektiiv** (inglise keeles *ballet company*), ka **balletitrupp**, on tantsutrupi tüüp, mis esitab Euroopa traditsioonide kohaselt klassikalist balletti, uusklassikalist balletti ja/või nüüdisballetti. Balletitrupp võib tegutseda iseseisva majandusüksusena või suurema organisatsiooni, näiteks ooperi- või draamateatri institutsioonina.

Enamikus suuremates balletikollektiivides töötavad tantsijaid aasta läbi, välja arvatud Ameerika Ühendriikides, kus töölepingud sõlmitakse lühemaks perioodiks (tavaliselt kestusega 30 või 40 nädalat). 

Enamasti on balletikollektiivil oma koduteater, kus lavastatakse suurem osa oma repertuaarist, kuid paljud balletikollektiivid teevad ka pikemaid või lühemaid ringreise, andes külalisetendusi nii kodumaal kui ka võõrsil.

Paljudel balletikollektiividel on oma tantsukool (balletikool).

Maailma prestiižsemate balletikollektiivide hulka kuuluvad Pariisi Rahvusooperi Ballett, Moskva Suure Teatri balletitrupp (välismaal tuntud kui Bolshoi Ballet) ja Londonis tegutsev Kuninglik Ballett.

## Balletikollektiive
*Ameerika Balletiteater
*Birminghami Kuninglik Ballett
*Flandria Ballett
*Hiina Rahvusballett
*Houstoni Ballett
*Inglise Rahvusballett
*Kiievi Rahvusballett
*Kuninglik Ballett
*La Scala balletitrupp
*Maria teatri balletitrupp 
*New York City Ballet
*Pariisi Rahvusooperi Ballett
*Poola Rahvusballett
*Rootsi Kuninglik Ballett
*San Francisco Ballett
*Soome Rahvusballett
*Stuttgardi Ballett
*Suure Teatri balletitrupp 
*Viini Riigiballett
*Washingtoni Rahvusballett

### Eestis
*Eesti Rahvusballett 
*Vanemuise balletitrupp

## Viited

## Vaata ka
*Ballett
*Ballettmeister
*Esitantsija
Modulaarne aritmeetika

**Modulaarne aritmeetika** on matemaatikas arvuteooria haru, milles tegeldakse täisarvude kongruentsiga. Modulaarses aritmeetikas täisarvud justkui "pöörduvad tagasi" (*"wrap around"*) pärast teatud kindla arvuni jõudmist. Seda arvu nimetatakse mooduliks ning tähistatakse *modulo* ehk mod. 

Modulaarse aritmeetika rakendamine toimub näiteks 12-tunnise kella puhul. Kui praegu on kell 7:00, siis 8 tunni pärast on see 3:00. Lihtsa liitmise tulemuse oleks 7 + 8 = 15, kuid 12-tunnine kell iga 12 tunni järel justkui "pöördub tagasi" algusse. Seega, kui tundide arv jõuab 12-ni, saavutab see aritmeetilise mooduli 12. Järelikult on modulaarses aritmeetikas 15 kongruentne 3-ga moodul 12 ehk 15 \equiv 3\pmod{12} ehk üldistatult

: a \equiv b \pmod{n}

Modulaarse aritmeetika kaasaegse lähenemise töötas välja Carl Friedrich Gauss 1801. aastal ilmunud raamatus "Disquisitiones Arithmeticae".
## Välislingid
* Modular Arithmetic. – Wolfram MathWorld
Kongruents (arvuteooria)

**Kongruents** ehk **kongruentsus** on arvuteoorias täisarvude erinevus teatud kindla naturaalarvu (mooduli) kordsete võrra.

Arvud *a* ja *b* on kongruentsed, kui jagamisel teatava kindla naturaalarvuga *n* > 1 (mooduliga) annavad nad ühesuguse jäägi, st nad kuuluvad samasse jäägiklassi *n* järgi.

Arvude *a* ja *b* kongruentsus mooduli *n* järgi kirjutatakse
:a \equiv b \pmod n.
Riencourt-lès-Bapaume

**Riencourt-lès-Bapaume** on vald Põhja-Prantsusmaal Pas-de-Calais' departemangus.

Riencourt-lès-Bapaume asub 31 km Arrasist lõunas, teede D11E ja N17 ristumiskoha ümbruses.

## Huviväärsused

* Notre-Dame'i kirik, pärast Esimest maailmasõda koos ülejäänud külaga uuesti üles ehitatud.
* Sõjakalmistu.

## Vaata ka

* Pas-de-Calais' departemangu haldusüksuste loend

## Viited
Riencourt-lès-Cagnicourt

**Riencourt-lès-Cagnicourt** on vald Põhja-Prantsusmaal Pas-de-Calais' departemangus.

Riencourt-lès-Cagnicourt asub 19 km Arrasist kagus, teede D13 ja D83 ristumiskoha ümbruses.

## Huviväärsused

* St. Vaasti kirik, pärast Esimest maailmasõda koos enamusega külast uuesti üles ehitatud.

## Vaata ka

* Pas-de-Calais' departemangu haldusüksuste loend

## Viited
Rivière (Pas-de-Calais)

**Rivière** on vald Põhja-Prantsusmaal Pas-de-Calais' departemangus.

Rivière on põllumajandus- ja kergetööstusküla 10 km Arrasist edelas, teede D7, D30 ja D34 ristumiskoha ümbruses.

## Huviväärsused

* St. Vaasti kirik, pärineb 18. sajandist.
* 18. sajandi Grosville'i loss ja park.
* 13. sajandi Brétencourt'i linnuse jäljed.
* Sõjakalmistud.

## Vaata ka

* Pas-de-Calais' departemangu haldusüksuste loend

## Viited
Roclincourt

**Roclincourt** on vald Põhja-Prantsusmaal Pas-de-Calais' departemangus.

Roclincourt asub 4 km Arrasist põhjas, 13 km Lensist lõunas ja u. 110 km Calais'st.

Esimese maailmasõja ajal oli rindelähedane küla konflikti lõpuks täielikult purustatud. Küla ehitati seejärel uuesti üles.

## Transport

* Maanteed: maantee N17 on 1 km idas, 3,9 km kaugusel on *[[Autoroute A26]]*
* Raudtee: LGV Nord Arrasist
* Buss: Kohalik teenus
* Õhutransport: kohalik Roclincourt'i lennujaam

## Sõprusvald

* Montesquiou, Gersi departemang, Prantsusmaa, aastast 1999.

## Vaata ka

* Pas-de-Calais' departemangu haldusüksuste loend

## Viited
Hanamaki

**Hanamaki** (jaapani 花巻市 Hanamaki-shi) on linn Jaapanis Iwate prefektuuris. Asub läänes asuvate Ōu mägede ja idas asuvate Kitakami mägede vahel; läbi linna voolab Kitakami jõgi.

Hanamaki on tuntud paljude *[[onsen]]*'ide poolest.

Hanamakist on pärti kirjanik Kenji Miyazawa.

## Viited

## Välislingid
*Hanamaki koduleht
Aidu tuulepark

**Aidu tuulepark** on tuuletehnoloogia ettevõtte Eleon AS poolt Aidu karjääri alale rajatav tuulepark. Tuuleparki on kavas püstitada 30 Eleoni 3,4 MW tuulikut. Tuuliku rootori diameeter on 112 m ja see asub 122 m kõrgusel, nii et labade tipu kõrgus on 180 m.

Aidu tuulepargi rajamisele andis rohelise tule Maidla vallavolikogu 17. märtsi 2011. aastal kehtestatud detailplaneering. Selle oli 2010. aasta lõpus heaks kiitnud ka Kaitseministeerium.

Ehitusload Aidu tuulepargi ehitamiseks andis 2013. aastal Maidla vallavalitsus Eleon Green OÜ-le (endise nimega Kindel Vara OÜ-le). Haldusreformi käigus sai Maidlast Lüganuse valla osa. Kaitseministeerium on kooskõlastanud lubade aluseks olevad ehitusprojektid Aidu tuuleparki 33 tuuliku ehitamiseks.

2017. aasta aprillis vaidlustas Ida-Viru maavanem Lüganuse vallavalitsuselt Aidu Tuulepark OÜ-le antud tuulikute ehitusloa, põhjendades, et ehituslubade andmisel on eiratud seaduses nõutud kooskõlastuskohustust ning et projektil on vastuolusid teemaplaneeringuga. Vastuolud puudutavad tuulikute mudelit ja tehnilisi parameetreid. Tuulepargi ehitus pandi seisma. Eleon OÜ jätkas ehitust, mille eest mõistis kohus neile trahvi.

12. aprillil 2019 tegi Tarbijakaitse ja Tehnilise Järelevalve Amet (TTJA) ettekirjutuse ehitustegevuse peatamiseks Aidu tuulepargis. 19. aprillil 2019 kehtestas politsei TTJA palvel Aidu tuulepargis viibimise keelu. Nii peatati kahe tuuliku montaažitööd.

29. aprillil 2019 teatas ettevõte Eleon AS, et sulgeb Lool asuva tuulikute koostamise tehase ja jätkab elektrituulikute tootmist Hiinas ja Malaisias. Tuulikute tootmise Eestist äraviimist põhjendas Eleon AS sellega, et viimasel kahel aastal on kogu energia läinud riigiga vägikaikavedamisele, mis ei süvenda optimismi tulevikuks.

10. septembril 2019 teatas Riigikohus, et ei võtnud menetlusse Justiitsministeeriumi määruskaebust Aidu tuulikute kohtuasjas. Sellega jõustus Tartu halduskohtu 29. aprilli 2019 määrus, et Ida-Viru maavanem ületas enne halduskohtusse protesti esitamist olukorra seadustamise ettepaneku tegemise tähtaega (30 päeva). Sellest tulenevalt on kehtivad Lüganuse vallavalitsuse väljastatud ehitusload Aidu Tuulepark OÜ-le elektrituulikute püstitamiseks.

10. veebruaril 2020 tegi Tarbijakaitse ja Tehnilise Järelevalve Amet osaühingule Eleon Green ettekirjutuse eemaldada Aidu tuuleparki püstitatud tuulikult nr 5 labad, mis segavad ka mittetöötavas olekus riigikaitse eelhoiatussüsteemi töövõimet, kuigi 6. detsembril 2019 teatas Kaitseministeerium, et kujundati välja lahendus, mis võimaldab tuuleenergia arendajatel tööd jätkata ja riigikaitselised ülesanded saaksid täidetud. Vabariigi Valitsus otsustas tuuleenergia arendamiseks CO2 kvoodirahade eest hankida 37 miljoni eurose lisaradari ja ümber ehitada muid riigikaitselisi sensoreid nii, et saaks kõrguspiirangutest vabastada üsna suure ala Virumaal.

Märtsis 2022 sõlmiti Vabariigi valitsuse ja Eleon OÜ vahel Aidu tuulepargi osas kokkulepe. Ehituse enam kui kaheks aastaks seiskamisest tulenenud kahjusid on Eleon hinnanud umbes 60 kuni 90 miljoni euro suuruseks.

## Viited
Rœux

**Rœux** on vald Põhja-Prantsusmaal Pas-de-Calais' departemangus.

Rœux asub Scarpe'i jõe kallastel umbes 10 km Arrasist idas, teede D33, D42 ja D46 ristumiskoha ümbruses. Autoroute A1 ja Autoroute A26 liiklussõlm asub 800 m põhja pool. Rœux' raudteejaamast on ühendused Arrasi ja Douaiga.

## Huviväärsused

* St. Hilaire'i kirik, pärast Esimest maailmasõda koos enamusega külast uuesti üles ehitatud.
* Sõjakalmistud.

## Vaata ka

* Pas-de-Calais' departemangu haldusüksuste loend

## Viited
Roëllecourt

**Roëllecourt** on vald Põhja-Prantsusmaal Pas-de-Calais' departemangus.

Roëllecourt asub 4 km Saint-Pol-sur-Ternoise'ist idas, u. 29 km Arrasist läänes, teede D8 ja N39 ristumiskoha ümbruses.

## Huviväärsused

* 16. sajandi St. Omeri kirik.
* 18. sajandi häärber
* Kabel.
* Vana linnuse jäljed.

## Vaata ka

* Pas-de-Calais' departemangu haldusüksuste loend

## Viited